**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՓԵՏՐՎԱՐԻ 15-Ի N 690-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Իրավական ակտի անհրաժեշտությունը (նպատակը)**.

Որոշման նախագծի ընդունման անհրաժեշտությունը պայմանավորված է ՀՀ կառավարության 2007 թվականի փետրվարի 15-ի «Հայաստանի Հանրապետությունում տրանսպորտային միջոցների տեխնիկական զննության անցկացման գործունեության լիցենզավորման կարգը և լիցենզիայի ձևը հաստատելու մասին» N 690-Ն որոշման 1-ին կետի 1-ին ենթակետով հաստատված կարգի 2-րդ կետի 2-րդ ենթակետով սահմանված՝ տեխնիկական զննության կայան հասկացության մեկնաբանությունը լրացնելով համապատասխանեցնել օրենսդրությամբ կայանների նպատակային նշանակության և կայաններում իրականացվող գործունեության իմաստներին։

* 1. **Կարգավորման ենթակա հարաբերությունների ներկա վիճակը և առկա խնդիրները**

ՀՀ կառավարության 2007 թվականի փետրվարի 15-ի «Հայաստանի Հանրապետությունում տրանսպորտային միջոցների տեխնիկական զննության անցկացման գործունեության լիցենզավորման կարգը և լիցենզիայի ձևը հաստատելու մասին» N 690-Ն որոշման 1-ին կետի 1-ին ենթակետով հաստատված կարգի 2-րդ կետի 2-րդ ենթակետով սահմանված է տեխնիկական զննության կայան հասկացությունը մեկնաբանվում է արտադրական նշանակության շենք, քանի որ նրանք հանդիսանում են ՀՀ կառավարության 2021 թվականի ապրիլի 15-ի N 600-Ն որոշման 1-ին կետի 3-րդ ենթակետով հաստատված արտադրական նպատակային նշանակության շենքերի, շինությունների դասակարգման ցանկի 1-ին կետով սահմանված՝ տեխնոլոգիական սարքավորումների շահագործման համար անհրաժեշտ պայմաններ ապահովող արտադրական շենք կամ շինություն, որը նաև տրանսպորտային կազմակերպություն է իր ինժեներական և կոմունալ ենթակառուցվածքների կառույցներով, որը համապատասխանում է սույն ցանկի 2-րդ կետին։

Միաժամանակ՝ հաշվի առնելով, որ տեխնիկական զննության կայանները հանդիսանում են ավտոտեխսպասարկման գործունեություն իրականացնելու համար նախատեսված շինություն՝ համաձայն ՀՀ կառավարության 2021 թվականի ապրիլի 15-ի N 600-Ն որոշման 1-ին կետի 2-րդ ենթակետով հաստատված հասարակական նպատակային նշանակության շենքերի, շինությունների դասակարգման ցանկի 6-րդ կետի՝ տեխնիկական զննության կայան հասկացության սահմանումը լրացնելու անհրաժեշտություն ունի նաև որպես հասարակական նպատակային նշանակության շենք կամ շինություն։

**1.2. Առկա խնդիրների առաջարկվող լուծումները**

Առաջարկվում է ՀՀ կառավարության 2007 թվականի փետրվարի 15-ի «Հայաստանի Հանրապետությունում տրանսպորտային միջոցների տեխնիկական զննության անցկացման գործունեության լիցենզավորման կարգը և լիցենզիայի ձևը հաստատելու մասին» N 690-Ն որոշման 1-ին կետի 1-ին ենթակետով հաստատված կարգում լրացում կատարելու միջոցով լրամաշակել նույն կարգի 2-րդ կետի 2-րդ ենթակետով սահմանված տեխնիկական զննության կայան հասկացությանը։

**2. Կարգավորման առարկան**

ՀՀ կառավարության 2007 թվականի փետրվարի 15-ի «Հայաստանի Հանրապետությունում տրանսպորտային միջոցների տեխնիկական զննության անցկացման գործունեության լիցենզավորման կարգը և լիցենզիայի ձևը հաստատելու մասին» N 690-Ն որոշման 1-ին կետի 1-ին ենթակետով հաստատված կարգի 2-րդ կետի 2-րդ ենթակետով սահմանված՝ տեխնիկական զննության կայան հասկացության իմաստի մեկնաբանության լրամշակման միջոցով ամբողջականության ապահովում։

**3. Իրավական ակտի կիրառման դեպքում ակնկալվող արդյունքը**

Իրավական ակտի ընդունման արդյունքում վերանում է ՀՀ կառավարության երկու տարբեր որոշումներում առկա հակասությունը և ՀՀ կառավարության 2007 թվականի փետրվարի 15-ի «Հայաստանի Հանրապետությունում տրանսպորտային միջոցների տեխնիկական զննության անցկացման գործունեության լիցենզավորման կարգը և լիցենզիայի ձևը հաստատելու մասին» N 690-Ն որոշման 1-ին կետի 1-ին ենթակետով հաստատված կարգի 2-րդ կետի 2-րդ ենթակետով սահմանված՝ տեխնիկական զննության կայան հասկացության մեկնաբանությունը համապատասխանեցվում է նաև ՀՀ կառավարության 2021 թվականի ապրիլի 15-ի N 600-Ն որոշման 1-ին կետի 2-րդ ենթակետով հաստատված հասարակական նպատակային նշանակության շենքերի, շինությունների դասակարգման ցանկի 6-րդ կետին։

**4․Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Տարածքային կառավարման և ենթակառուցվածքների նախարարության կողմից:

**5․ Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունման դեպքում պետական բյուջեի և տեղական ինքնակառավարման մարմնի բյուջեի մուտքերի էական ավելացում կամ նվազում չի նախատեսվում։

**6. Կապը ռազմավարական փաստաթղթերի հետ**

Ռազմավարական փաստաթղթերի հետ կապ չկա։